Coba ceritain soal Kaledonia Baru dalam bahasa minangkabau

Kaledonia Baru () adolah suatu nagara kapulauan nan marupoan wilayah jajahan kusuih dari Parancih nan talatak di barat daya Lautan Pasifik; tapeknyo 1.210 km (750 mil) sabalah timur dari banua Australia, sarato 16.136 km (10.026 mil) dari daratan Parancih di banua Eropa. Kapulauan ko nan adolah bagian dari subregion Melanesia, tadiri dari pulau utama Grande Terre (Le Caillou), Loyalty Islands, Chesterfield Islands, Belep archipelago, Isle of Pines, sarato babarapo pulau ketek tapancia. Lokasi Chesterfield Islands alah tamasuak wilayah Coral Sea.

Laweh wilayah daratan Kaledonia Baru mancapai 18.576 km2 (7,172 mil2). Populasinyo (sensus Agustus 2014) mancapai 268.767 jiwa, nan marupoan gabungan dari suku Kanak (panduduak asali Kaledonia Baru), katuruan urang Eropa (Caldoche dan Parancih daratan), urang Polinesia lainnyo (tarutamo urang Wallisian), urang Asia Tenggara, sarato babarapo urang katurunan Pied-Noir dan Maghreb. Ibu kota wilayah iko adolah Nouméa.